stanford-oval/wikipedia huggingface dataset:
עונת 2017/2018 בליגת האלופות
סטטיסטיקה > מלך הבישולים

| דירוג | שחקן | קבוצה | בישולים | דקות במגרש |
| --- | --- | --- | --- | --- |
| 1 | אנגליה ג'יימס מילנר | אנגליה ליברפול | 9 | 874 |
| 2 | ברזיל רוברטו פירמינו | אנגליה ליברפול | 8 | 1056 |
| 3 | אורוגוואי לואיס סוארס | ספרד ברצלונה | 5 | 884 |
| 4 | בלגיה אדן הזאר | אנגליה צ'לסי | 4 | 611 |
| 4 | ברזיל ניימאר | צרפת פריז סן-ז'רמן | 4 | 630 |
| 4 | בלגיה קווין דה בראונה | אנגליה מנצ'סטר סיטי | 4 | 667 |
| 4 | מצרים מוחמד סלאח | אנגליה ליברפול | 4 | 930 |
| 8 | 16 שחקנים | 16 שחקנים | 3 |  |
ראו גם

עונת 2017/2018 בליגה האירופית
הערות שוליים

↑  Keylor Navas: Champions League Goalkeeper of the Season,‏ 30 באוגוסט 2018, באתר אופ"א
↑  Sergio Ramos: Champions League Defender of the Season,‏ 30 באוגוסט 2018, באתר אופ"א
↑  Luka Modrić: Champions League Midfielder of the Season,‏ 30 באוגוסט 2018, באתר אופ"א
↑  Cristiano Ronaldo: Champions League Forward of the Season,‏ 30 באוגוסט 2018, באתר אופ"א
↑  UEFA European Football Calendar 2017/2018 (ארכיון)
↑  "Qualification for European Cup Football 2017/2018". Bert Kassies. אורכב מ-המקור ב-2017-06-02. נבדק ב-2017-07-14.
1 2  "First and second qualifying rounds draw". איגוד התאחדויות הכדורגל האירופיות. 19 ביוני 2017. {{cite web}}:  (עזרה)
↑  "Matches - Qualif.1 - 1st leg". איגוד התאחדויות הכדורגל האירופיות.
↑  "Matches - Qualif.1 - 2nd leg". איגוד התאחדויות הכדורגל האירופיות.
↑  "Matches - Qualif.2 - 1st leg". איגוד התאחדויות הכדורגל האירופיות.
↑  "Matches - Qualif.2 - 2nd leg". איגוד התאחדויות הכדורגל האירופיות.
↑  "3rd qualifying rounds draw". איגוד התאחדויות הכדורגל האירופיות. 14 ביולי 2017. {{cite web}}:  (עזרה)
1 2  "Matches - Qualif.3 - 1st leg". איגוד התאחדויות הכדורגל האירופיות.
1 2  "Matches - Qualif.3 - 1st leg". איגוד התאחדויות הכדורגל האירופיות.
↑  "Play-off round draw". איגוד התאחדויות הכדורגל האירופיות. 4 באוגוסט 2017. {{cite web}}:  (עזרה)
1 2  "Matches - Play-Offs - 1st leg". איגוד התאחדויות הכדורגל האירופיות.
1 2  "Matches - Play-Offs - 2st leg". איגוד התאחדויות הכדורגל האירופיות.
↑  "Group Stage draw". איגוד התאחדויות הכדורגל האירופיות. 24 באוגוסט 2017. {{cite web}}:  (עזרה)
| עונות בגביע אירופה לאלופות ובליגת האלופות |
| --- | --- | --- |
| גביע אירופה לאלופות | 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 |  |
| ליגת האלופות | 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 • 2025/2026 |  |
יהודה לייב משפולי

| --- | --- |

קבר הסבא משפולי
 לידה:  1724 כ"ה בכסלו ה'תפ"ה שפולה, אוקראינה 
 פטירה:  1811 (בגיל 87 בערך) ו' בתשרי ה'תקע"ב 
 כינוי:  הסבא משפולי
 תקופת הפעילות:  ?–1811 
 רבותיו:  דב בער ממזריטש 
 חיבוריו:  קול ביער, הופ קאזק 
 
רבי יהודה לֵיְבּ משפולי, שנודע כסבא משפּוֹלי (יידיש: דּעֶר שפאלער זֵיידֶע; כ"ה בכסלו ה'תפ"ה, 11 בדצמבר 1724 – ו' בתשרי ה'תקע"ב, 24 בספטמבר 1811) היה צדיק חסידי והמגיד מישרים של הקהילה היהודית בשפולי בראשיתה של תנועת החסידות.
ביוגרפיה

נולד בנר ראשון של חנוכה, לברוך, שהיה מזרע המהר"ל מפראג, ונקרא על שם המהר"ל. אביו בא לפודוליה מבוהמיה והתיישב בעיירה שפולה, או 'שפּוֹלי', בנחלתו של הגראף פוטוצקי. שם נולד בנו.
לפי מסורת חב"דית ”הסבא משפאלע - השפאלער זיידע - היה איש נלהב מאד, ביתר שאת ויתר עז על שאר חבריו תלמידי המגיד. בביקורו בליאדי אצל רבינו הזקן – שנת תקס"ט או תק"ע – סיפר, אשר בהיותו בן שלוש שנים ראה את הבעל שם טוב, "והניח ידו הקדושה על לבי, ומאז 'חם' לי"”.
בגיל 18 התחתן הסבא עם בת השוחט של מדוודיבקה ועבר להתגורר בסמוך לחותנו שדאג לכלכלתו. הוא למד אצל רבי פנחס מקוריץ, תלמיד הבעל שם טוב ודרכו התקרב לבעל שם טוב, כמו כן היה תלמידם של המגיד ממזריטש, התולדות יעקב יוסף מפולונאה והמגיד מזלוטשוב. בגיל 28 לקחו רבו מקוריץ למז'יבוז' אל הבעל שם טוב, פגישה יחידה זו בבגרותו השפיעה עליו, ובשנת ה'תקט"ו הוא יצא למסע גלות שארך כשבע שנים, לפי המסופר בהשפעתה. בגלותו נדד בקהילות היהודיות, תוך שהוא מתנהג כאדם פשוט וכקבצן ומרבה להתבודד, ומאידך מרבה לסייע ליהודים שהסתבכו. במשך תקופה אף היה גבאי ושמש בבית הכנסת בעיירה זלטופול שבמחוז קייב, ולבסוף קבע את מושבו שוב בשפולה הסמוכה, עיר הולדתו.
אחרי שהתיישב בעירו הוא החל להתפרסם כצדיק גדול וכבעל מופת שרבים ביקשו ברכה וסיוע ממנו, הוא הלהיב רבים בדרך החסידות, ומקום מושבו הפך מרכז לחסידים רבים.
ככל הנראה משום שסירב להיקרא 'רבי' או 'צדיק', הוא כונה "הסבא" בהיותו אדם מבוגר, והכינוי דבק בו. על כינוי זה רווחו דעות ומעשיות חסידיות שונות, ביניהן - שאביו שהיה חשוך בנים התברך מהבעל שם טוב שיזכה לבן, ובזמן הברית הגיע הבעל שם טוב שעדיין לא היה מוכר, לבוש כקבצן, ברך את התינוק, ונתן לו את כינויו "זיידע" (סבא), בהטעימו שכמו שאברהם אבינו היה "זיידע", ככתוב "ואברהם זקן", כך יגדל תינוק זה להיות כמוהו ויאיר עיניהם של ישראל, הנוכחים תמהו על הברכה המוזרה, אך הכינוי נשאר.
הסבא נודע כבעל אופי עממי המעורב אף עם האדם הפשוט, וכגדול באהבת ישראל. הוא שימש כגבאי צדקה עוד לפני שהתפרסם, ועסק רבות בחסד ובפדיון שבויים, כשאת כספי הפדיונות חילק לצדקה והסתפק במועט. בדומה לבר הפלוגתא שלו, רבי נחמן מברסלב, נהג אף הוא לספר סיפורי מעשיות ומליצות מלאי דמיון והפלגה, כדי ללמד זכות על עם ישראל או לכסות על דברים נסתרים.
מסופר כי הסבא נהג לרקוד בכל שבת ריקוד על פי כוונות נסתרות, ושרבי אברהם המלאך אמר שריקודיו של הסבא הם יותר נעלים מתפלותיו של רבי אברהם עצמו. לסבא מיוחסים גם מספר ניגונים חסידיים.
בתקופת מגוריו של הסבא בשפולי, הוא חצה נהר שקפא בחורף, הקרח נבקע והסבא נפל לנהר הקפוא, אך ניצל מטביעה. את אותו יום - י"ט בשבט, חוגגים צאצאיו (בני משפחת 'זיידע') כיום שאירע בו נס עד ימינו.
הסבא נפטר בשפולה בעשרת ימי תשובה, ו' בתשרי ה'תקע"ב, והוא בן 87. לפי הוראתו לא נבנתה מצבה על קברו ובמקומה הועמד עליו ארון לתוכו נהגו החסידים להשליך את ה'קוויטלאך' שהביאו.
יחסיו עם בני דורו

לאחר שרבי נחמן מברסלב, נינו של הבעל שם טוב, שהיה צעיר לימים, התיישב וכיהן כאדמו"ר בזלטופול הקרובה לשפולה, התגלעה מחלוקת בינו לבין הסבא בשנת 1801, שבעקבותיה נאלץ רבי נחמן לעזוב לברסלב שבחבל פודוליה בשנת 1802. בעקבות המחלוקת יצא נגד רבי נחמן חרם של מספר אדמו"רים בראשות הסבא.
הסברים שונים ניתנו לסיבות המחלוקת. יש הטוענים שהיא פרצה על רקע מנהגים חדשים שהנהיג רבי נחמן נגד דעת הסבא, תוך ביטול דעתו כ'לייבל שמש'.
לדברי ר' יקותיאל אריה קאמלהאר, הסבא ראה ברבי נחמן אדם שסטה מתורת הבעל שם טוב. טיעוניו העיקריים היו שרבי נחמן התריס נגד אדמו"רים אחרים וראה את עצמו כממשיכו הבלעדי של הבעל שם טוב באמירות כגון: "ליצר הרע יש הרבה שלוחים, היום הוא ממנה בעיר זו רבי כזה וכזה ועל ידו מחטיא אנשים", או: "הבעל שם טוב רצה לחדש את היהדות בכל תחומי החיים, ואדמו"רים היום קנו מקום של כבוד בקהילתם, מקבלים פדיונות ונהנים ממעמד זה בלי לפעול לשינוי אמיתי". הסבא החשיב את מה שרבי נחמן דרש מחסידיו לנסוע אליו ולעלות על קברו בבחינת עבודה זרה.
מנגד היו הרבה צדיקי הדור גם בימיו, שכיבדו את רבי נחמן עם שהיו מקושרים לסבא , ורבי נחמן היה ידוע בשיחותיו על האמונה בצדיקים שבכל דור, והיה מפליג בשבחם.
מסופר כי כשיצא קול על הגזרה לקחת בחורים יהודים לצבא, אמרו לסבא שרבי נחמן אמר שאין זו גזרה רעה כל כך, כי על ידי זה תהיה חשיבות ליהודים בעיני השלטון וייתנו להם שוויון זכויות, וגם שבשירותם הצבאי יגיעו החיילים היהודים למקומות שאין בהם יהודים ויתפללו שם, ובכך יעלו את ה"ניצוצין קדישין". הסבא הגיב: "לא אדע מי ביקש כי יתערב בעניינים כאלה, ואיך יהין אברך כמוהו להביע דעה בעניין כזה", ואז אחז בזקנו ונשבע שכל זמן שהוא חי לא יילקח יהודי לצבא. מנגד מובא בספר חיי מוהר"ן שרבי נחמן התאמץ ביותר לבטל את הגזירה הזו  .
הסבא נחלק גם על רבי ברוך ממז'יבוז', נכדו של הבעל שם טוב ואחי אמו של רבי נחמן, שיזם כינוס אדמור"ים כדי להפסיק את הרדיפות נגד אחיינו. עם זאת הוא אסר על כמה מאנשיו שרצו להרע לרבי נחמן, לעשות זאת.
יש הסוברים שרבי נחמן רומז לדמותו של הסבא ולמחלוקת ביניהם במספר תורות וסיפורים שלו, כמו בסיפורו 'מעשה מזבוב ועכביש', בדמות הזקן שבא עם הסמ"ך מ"ם לחלוק על נשמת הצדיק הצריכה לרדת לעולם. בקרב חסידי ברסלב הסבא מכונה "הזקן הידוע". כמו כן כינה רבי נחמן את הסבא בשם "זקן דקליפה, אבי אבות הטומאה". מאידך, רבי נחמן תיאר את הסבא כצדיק, ואמר על עצמו על פי הפסוק "בְּזֹאת יָדַעְתִּי כִּי חָפַצְתָּ בִּי כִּי לֹא יָרִיעַ אוֹיְבִי עָלָי" "בזה שאויבים שלי אינם רעים, כי צדיקים חולקים עלי, בזאת ידעתי כי חפצת בי".
למרות זאת מקובל להסביר בין החסידים, ואף חסידי ברסלב, שהמחלוקת הייתה עניין רוחני גבוה. מסופר שפעם התבטא: "יודע אני שרבי נחמן הוא צדיק, אבל אני צריך לחלוק עליו". כמו כן מסופר שהסבא התאבל על פטירת רבי נחמן, ואמר: "אילו היו בני העולם יודעים את גודל האבידה, היו כולם נופלים על פניהם ממררים בבכי על הסתלקותו".
הסבא היה מיודד עם רבי שניאור זלמן מלאדי, מייסד חסידות חב"ד, שהיה קרוב משפחתו. סיפורים עליו מופיעים בספרות חב"ד, ובמסורת ניגוני חב"ד ידועים ניגונים בעלי אופי עממי המיוחסים לו, חלקם ניגונים שלפי המסורת הוא אימץ מהתרבות הלא יהודית. שנים מניגוניו מושרים עד היום בחסידות. בשמחת תורה ובשביעי של פסח נוהגים לנגן את ניגון 'האפ קאזאק' של הסבא, ניגון שקשור לקוזקים. כמו כן נפוץ בחסידות הניגון 'קול ביער'.
ב-1996 הוציא אברהם פריד את הניגון שלו בשיר הנושא של האלבום האפ קאזאק.
לקריאה נוספת

יהודה יודל רוזנברג, תפארת מהרא"ל, קובץ מעשיות אודותיו, פיוטרקוב, ה'תרע"ב
מנשה מילר, איש הפלא, בני ברק, ה'תשס"ה
הערות שוליים

↑  כך חתם בעצמו ("גירוש הכפרים ברוסיה ופעולת גדולי החסידות", היכל הבעש"ט י"ג, עמ' קמ"ז) וכך כונה בזמנו ומקומו (הרב יוסף ירוחם פישל הגר, "תשובות והמלצות לתמיכה בצאצאי הסבא משפאלע זי"ע", צפונות י"ב, תמוז תשנ"א, הע' ג'). במקורות מאוחרים נכתב שמו: אריה ליב. על המצבה המחודשת נכתב: יהודה אריה לייב.
↑  ב"תפארת מהרא"ל" מכונה: "ברוך גרונדי".
↑  מקור
↑  בראשית, כ"ד, א'.
↑  סיפורי חסידים, זוין, עמ' 292-296.
↑  לפי מקור אחד הוא היה בדרכו לברית מילה, ולפי מקור אחר, חזר מכינוס אדמור"ים שכינס הרב ברוך ממזיבוז כדי להפסיק את הרדיפות נגד רבי נחמן מברסלב (ראה להלן).
↑  הסעודה השנתית של צאצאי הסבא משפולי בכפר חב"ד, באתר חב"ד אינפו, ‏י״ט בשבט ה'תשע״ו
↑  יקותיאל אריה קאמלהאר, דור דעה, ניו יורק תשי"ב, עמ' קפב
1 2  יקותיאל אריה קאמלהאר, דור דעה, ניו יורק תשי"ב, עמ' קפג
↑  רבי נחמן עם צדיקי דורו
↑  Sichot HaRan 192:1, www.sefaria.org
↑  Sichot HaRan 196:1, www.sefaria.org
↑  מנשה מילר, איש הפלא, בני ברק תשס"ה, פרק שביעי, עמוד פ"ט.
↑  חיי מוהר"ן א – ויקיטקסט, באתר he.wikisource.org
↑  חיי מוהר"ן ו – ויקיטקסט, באתר he.wikisource.org
↑  ליקוטי מוהר"ן קיד
↑  פרופסור יונתן מאיר, גילוי, כיסוי וצנזורה בדפוסי חסידות ברסלב, מחשבת ישראל, המרכז הבינלאומי למחשבת ישראל על שם גולדשטיין-גורן
שבאוניברסיטת בן-גוריון בנגב, עמ' 456
↑  שיחות הר"ן, פב
↑  ספר תהלים, פרק מ"א, פסוק י"ב
↑  מנשה מילר, איש הפלא, בני ברק תשס"ה, פרק שביעי, עמוד צ"ז.
↑  מנשה מילר, איש הפלא, בני ברק תשס"ה, פרק שביעי, עמוד צ"ח.
↑  שניהם מזרע המהר"ל מפראג
↑  הרבי מליובאוויטש: ניגון "הופ קוזק", באתר youtube
↑  אלי שטרן, קול ביער - ניגונו של הסבא משפולי, באתר בלוג נוטריקון, ‏7.2.2013. קול ביער בביצוע אפרים די זהב, באתר הספרייה הלאומית.
| --- | --- |
בקרת זהויות :  NLI: 987007502552505171  PLWABN: 9810530147805606  GND: 12402825X  ISNI: 0000 0000 6684 4987  LCCN: nr91003411  MusicBrainz: 13dafc32-1eac-4278-8d20-c5ddb913fc05  VIAF: 77237580   WorldCat (עם VIAF): 77237580
תהילה סלע

| --- | --- |
 מדינה:  ישראל 
 
תהילה סלע (נולדה בשנת 1948) היא דוגמנית עבר ישראלית.
ביוגרפיה

תהילה סלע "זלצבוך" נולדה לאם רוקחת ואב מהנדס.
בתחרות מלכת היופי של ישראל 1969 הוכתרה כ"נערת ישראל", וסגנית מלכת היופי.
ייצגה את ישראל בטקס בחירת מיס עולם 1969, ועלתה לשלב חצי הגמר של חמש עשרה המועמדות הסופיות.
כדוגמנית בין היתר היא לקחה חלק בתצוגת אופנה שנערכה בחדר האוכל של קיבוץ גניגר.
שירתה בצה"ל כמורה חיילת. לאחר שחרורה למדה ספרות עברית באוניברסיטת תל אביב. היא עבדה כמנהלת יחסי הציבור של הקונגרס היהודי האמריקאי, וארגנה מדי שנה מסיבה במלון דן בתל אביב לצעירים יהודים מארצות הברית שבאו לטייל בישראל.
הייתה נשואה לאברהם טמיר עד לפטירתו ב-2010. נולדו להם שני ילדים.
הערות שוליים

↑  נערת ישראל תהילה סלע בעיתון דבר, 5 ביוני 1969
↑  סיקור התחרות באתר pageantopolis
↑  תצוגת אופנה בקיבוץ גנגר בעיתון דבר, 12 במרץ 1971
↑  צה"ל זה לא אתר תיירות בעיתון מעריב 27 בספטמבר 1985
↑  איפה קופידון באתר מעריב, 28 באוגוסט 1984
פלזמה עשירה בטסיות

הזרקת פלזמה עשירה בטסיות ליד
פלזמה עשירה בטסיות (באנגלית: Platelet-rich plasma ובקיצור PRP) היא תרכיז של פלזמה עשירה בטסיות שמקורו בדם שעבר סירכוז והופרדו ממנו תאי הדם האדומים.
למרות הפופולריות הרבה של השימוש בפלזמה עשירה בטסיות והשימוש הגובר בהן לטיפול במצבים רפואיים מגוונים, הראיות ליעילותה היו מעורבות, כאשר נמצאה יעילות במצבים מסוימים ואי-יעילות באחרים.
שימוש

תרכיז הפלזמה עשיר בטסיות דם המפרישות גורמי גדילה כחלק מתפקודן ומעודדות אנגיוגנזה, חלוקת תאים וריפוי. הזרקתו לאזור מסוים מגבירה מקומית את כמות גורמי הגדילה ומשפרת את תהליכי הריפוי. נעשה שימוש בפלסמה העשירה בטסיות כרפואה טבעית המסייעת לגוף להילחם בתהליך דלקתי, סיוע בריפוי והתחדשות של רקמות רכות כגון גידים ורצועות, הגנה על הסחוס מפני שחיקה, ולשיפור תנועתיות והפחתת כאב.
בתחום רפואת הספורט והאורתופדיה, טיפול ב-PRP הוכיח את יעילותו במגוון מצבים: בטיפול במרפק טניס (דלקת גידים במרפק), הטיפול הפחית כאב והגביר תפקוד באופן משמעותי. מחקרים הראו קשר ברור בין ריכוז הטסיות וגורמי הריפוי להצלחת הטיפול, כאשר מטופלים מדווחים על תוצאות טובות יותר בהשוואה לשיטות טיפול אחרות. במספר מטא-אנליזות נמצא כי טיפול במרפק טניס באמצעות זריקות PRP עדיף על זריקות קורטיזון ובעל תוצאות דומות או זהות לניתוח.
כטיפול בקרע במסובבי הכתף (קרע שרוול מסובב), זריקות PRP נמצאו כיעילות במיוחד עבור קרעים חלקיים. גם כאן זריקות PRP הראו יתרון על פני זריקות קורטיזון, במיוחד כשבוחנים תוצאות לטווח ארוך.
בתחום האוסטיאוארתריטיס, במיוחד של הברך, ישנן ראיות התומכות בשימוש ב-PRP. מחקרים מצביעים על כך שהטיפול בזריקות PRP עשוי להיות יעיל יותר מטיפולים מקובלים כמו חומצה היאלורונית, להפחתת כאב ושיפור תפקוד.
מחקרים נוספים נערכים כדי לבסס את יעילותו של הטיפול ב-PRP במגוון רחב יותר של מצבים אורתופדיים, כולל טיפול בפציעות רצועות, שרירים ומפרקים שונים.
בתחום הרפואה האסתטית ואנטי אייג'ינג: טיפול בפלזמה עשירה בטסיות הוא הליך מינימלי פולשני שמשמש ברפואה אסתטית להסרת קמטים, הצערת העור, שיפור כתמים, ונשירת שיער. תמיסת PRP מרוכזת מוזרקת לאזור הטיפול כדי לכוון לתאים ורקמות פגועים. גורמי הצמיחה והחלבונים ב-PRP מסייעים בחידוש העור, ושיפור מצב הקרקפת מעודד צמיחת שיער. מחקרים דיווחו כי PRP מועיל לאלופציה אראטה ואלופציה אנדרוגנטית ויכול לשמש כחלופה למינוקסידיל או פינסטריד. סקירה דיווחה כי הוא משפר את צפיפות השיער ועוביו בשני המינים.
בתחום רפואת השיניים, PRP משמש לשיפור הריפוי בניתוחי שיניים ופה, כולל עקירות, ניתוחי חניכיים, הרמת סינוסים בהשתלת שיניים וטיפול בנמק עצם הלסת.
ברבייה מסייעת, PRP משפר קליטת רירית הרחם ומעבה אותה, ונחקר לטיפול בתסמונת אשרמן וקידום התחדשות רקמת השחלה.
לגבי כיבי רגל סוכרתית, PRP מראה השפעה חיובית על גודל הכיבים וזמן הריפוי ומגביר משמעותית את קצב הריפוי בהשוואה לטיפולים מסורתיים.
אופן הטיפול

שואבים דם מהמטופל בדומה לתהליך של בדיקת דם רגילה. הדם מועבר באופן סטרילי למכשיר צנטריפוגה. לאחר כרבע שעה של סיבוב המבחנה בצנטריפוגה, מבצעים שאיבה בררנית באמצעות מזרק של שכבת הטסיות מהדגימה, את תרכיז הפלזמה והוא מוזרק לאזור המבוקש. במקרים מסוימים משתמשים באולטרסאונד לצורך דיוק.
הוריות נגד, לשימוש בפלזמה עשירה בטסיות

במקרה של זיהום, ספירת טסיות לא תקינה, טיפול מערכתי בסטרואידים וטיפול בנוגדי קרישה.
הפארק הלאומי קניונלנדס

| --- | --- |
נוף בפארק הלאומי קניונלנדס בשעות הבוקר המוקדמות
נוף בפארק הלאומי קניונלנדס בשעות הבוקר המוקדמות
 מידע כללי
 תאריך הקמה:  12 בספטמבר 1964
 מבקרים בשנה:  739,449 (נכון ל־2018)
 גוף מנהל:  שירות הפארקים של ארצות הברית
 נתונים ומידות
 שטח:  1,336 קמ"ר
 מיקום
 מדינה:  יוטה, ארצות הברית
 מיקום:  יוטה 
 קואורדינטות:  38°10′01″N 109°45′36″W﻿ / ﻿38.1669°N 109.76°W﻿ / 38.1669; -109.76
 www.nps.gov/cany
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קניונלנדס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קניונלנדס(למפת יוטה רגילה) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח קניונלנדס(למפת יוטה מוגדלת) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח קניונלנדס
 
מבט מהאוויר על אזור המבוך
הפארק הלאומי קניונלנדס (באנגלית Canyonlands National Park) הוא פארק לאומי בארצות הברית, המשתרע על שטח בן 1,366 קילומטרים רבועים בדרום-מזרח מדינת יוטה על יד העיירה מואב, ובקרבה לפארק הלאומי ארצ'ס. הפארק משמר נוף ססגוני של קניונים, הרי שולחן והרי כפתור רבים שהם תוצאה של סחיפה מתמשכת של הנהרות הקולורדו וגרין ויובליהם. הצעת החוק שיצרה את הפארק נחתמה על ידי נשיא ארצות הברית לינדון ג'ונסון ב-12 בספטמבר 1964.
שני הנהרות הגדולים, הקולורדו והגרין, חצבו קניונים גדולים ברמת קולורדו המחלקים את הפארק לשלושה אזורים המכונים נפות (districts): "האי בשמים" (Island in the Sky) בצפון, "המחטים" (	The Needles) בדרום-מזרח ו"המבוך" (The Maze) במערב. נפה רביעית היא אזור קטן נפרד משאר הפארק צפונית-מערבית לשטח העיקרי הקרוי "קניון פרסת הסוס" (Horseshoe Canyon). אף שכל האזורים חולקים אותו אקלים מדבר חדגוני, כל אחד מהם הוא בעל ייחודיות משלו. הסופר אדוארד אבי, שביקר במקום לעיתים תכופות, תיאר את קניונלנדס במילים "זהו המקום המוזר, המופלא והקסום ביותר על פני כדור הארץ – אין משהו דומה לו בשום מקום אחר."
גאוגרפיה

הפארק נחלק לארבעה אזורים המכונים נפות (districts). שלושה מתוכם: "האי בשמים" (Island in the Sky) בצפון, "המחטים" (The Needles) בדרום-מזרח ו"המבוך" (The Maze) במערב, נפרדים זה מזה באמצעות הקניונים הגדולים של הנהרות קולורדו וגרין המתמזגים בשטח הפארק, כשהקולורדו ממשיך דרך קניון קטרקט. נפה רביעית היא אזור קטן נפרד משאר הפארק צפונית-מערבית לשטח העיקרי הקרוי "קניון פרסת הסוס" (Horseshoe Canyon).
לאי בשמים ולמחטים אפשר להגיע באמצעות כביש 191, העובר דרך מואב. "המבוך" וקניון פרסת הסוס הם האזורים המרוחקים ביותר ואפשר להגיע אליהם מהמערב בלבד דרך כביש 24 וכביש 95 של יוטה, ואז באמצעות דרכי עפר. אין כבישים המחברים בין האזורים השונים של הפארק.
האי בשמים – הר שולחן רחב שטוח בחלק הצפוני של הפארק בין הנהרות קולורדו וגרין שבו נקודות תצפית רבות אל ה"ווייט רים" (White Rim), מתלול מאבן חול, 350 מטרים מתחת לאי, ואל הנהרות, הזורמים כ-300 מטרים נוספים מתחת לווייט רים.
המחטים – נפה השוכנת מזרחית לנהר הקולורדו וקרויה על שם צריחי הסלע המפוספסים באדום ולבן השולטים בה, אבל אפשר לראות בה גם צורות אחרות של סלעים שגולפו על ידי הטבע כדוגמת קניונים, גראבנים, שקערוריות וכמה קשתות טבעיות דומות לאלו שבפארק הלאומי ארצ'ס השכן. אלא שלא כמו בפארק הלאומי ארצ'ס, שהגישה לקשתות רבות קלה ודורשת הליכה קצרה, ואפילו הגעה לקשתות ברכב, מרבית הקשתות בנפת המחטים שוכנות בקניונים באזורים מרוחקים ודורשות הליכות ארוכות או נסיעות ברכב 4 X‏ 4 כדי להגיע אליהן.
האזור היה פעם משכן לתושבי הפואבלו הקדמונים, שהשאירו אחריהם עקבות רבים. אף שרוב הפריטים והכלים שבהם השתמשו נלקחו על יד בוזזים, חלק ממבני המגורים שלהם מבוץ ואבן נשמרו. תושבי הפואבלו הקדמונים גם השאירו חותם בדמות פטרוגליפים, כשהמקום הבולט ביותר שבו אפשר לראות פטרוגליפים קרוי המונומנט ההיסטורי המדינתי ניוזפייפר רוק (Newspaper Rock State Historic Monument), סמוך למרכז המבקרים בכניסה לנפה.
המבוך – נפת המבוך שוכנת מערבית לנהרות הקולורדו והגרין, והיא החלק הנגיש פחות של הפארק, ואחד האזורים המרוחקים ביותר בארצות הברית.
קניון פרסת הסוס – אזור נפרד משאר הפארק השוכן מערבית צפונית-מערבית לשאר הפארק, וכולל משטחים של אמנות סלע שנעשו על ידי ציידים-לקטים משלהי התקופה הארכאית באמריקה הצפונית (מ-2,000 לפנה"ס עד 1,000 לפנה"ס) שקדמו לתקופתם של בני פואבלו הקדמונים. במקור היה הקניון מכונה קניון ברייר (Barrier Canyon), והפריטים, אתרי המגורים, הפיקטוגרפים והאיורים שנמצאו בו הם בין העתיקים באמריקה. עם זאת, בין האיורים יש איורי סוסים, מה שאומר שצוירו אחרי 1540, לאחר שהספרדים הביאו סוסים מחדש לאמריקה.
גאוגרפיה > אקלים

האקלים ברוב שטח הפארק הוא אקלים צחיח למחצה קר (סיווג BSk על פי שיטת קפן). אקלים מסוג זה מוגדר על פי ממוצע הטמפרטורות בחודש הקר ביותר שהוא מתחת ל-0°C ולפחות 50% מסך כל המשקעים השנתיים מתקבלים באביב ובקיץ. אזור העמידות במרכזי המבקרים של הנפות אי בשמיים והמחטים הוא 7a, כשטמפרטורה הקיצונית הממוצעת השנתית היא 15.6°C- ו-16.2°C- בהקבלה.
השירות הלאומי של מזג האוויר (National Weather Service) מפעיל שתי תחנות למדידת מזג האוויר בפארק מאז 1965. המידע הרשמי מתעד אקלים מדברי עם פחות מ-250 מילימטרים משקעים בשנה, כמו גם קיצים חמים מאוד וכמעט נטולי גשמים וחורפים קרים גשומים מדי פעם. בחורף יורד בדרך כלל שלג קל.
התחנה באזור נק (Neck – "הצוואר") דיווחה על טמפרטורה ממוצעת בינואר בין 2.8°C ל-6.3°C-. הטמפרטורה הממוצעת ביולי היא בין 32.6°C ל-18.8°C. בממוצע יש 43.3 ימים שבהם הטמפרטורה היא 32°C או גבוה יותר ו-124.3 ימים שבהם הטמפרטורה יורדת מתחת לנקודת הקיפאון. הטמפרטורה הגבוהה ביותר נמדדה ב-15 ביולי 2005 והייתה 41°C, והטמפרטורה הנמוכה ביותר נמדדה ב-6 בפברואר 1989 והייתה 25°C-. כמות המשקעים השנתית הממוצעת היא 230 מילימטרים. בממוצע יש 59 ימים שבהם יש משקעים ברי מדידה. השנה הגשומה ביותר הייתה 1984, שבה ירדו 284 מילימטרים של משקעים והצחיחה ביותר הייתה 1989 שבה ירדו 118 מילימטרים משקעים. החודש הגשום ביותר היה אוקטובר 2006 שבו ירדו 132 מילימטרים משקעים, והיממה הגשומה ביותר הייתה 9 באפריל 1978 שבה ירדו 45 מילימטרים משקעים. כמות השלג השנתית הממוצעת היא 58 סנטימטרים, כשהשנה המושלגת ביותר הייתה 1975 עם 120 סנטימטרים שלג, כשהחודש המושלג ביותר היה ינואר 1978 שבו ירדו 69 סנטימטרים שלג.
גאולוגיה

אגן בשקיעה ורכס הרים סמוך שהלך והתרומם (הרי אנקומפגרה) היו קיימים באזור בתת-התור קרבון פנסילבני. באמצע תת-התור יצרו מי ים שנלכדו באגן השוקע והתאדו שכבה עבה של סלעי התאדות. שכבה זו בצירוף לחומרים שנסחפו מההרים הפכו לתצורת פרדוקס (Paradox Formation), חלק מחבורת הרמוסה (Hermosa Group). שכבות המלח של תצורת פרדוקס החלו לזרום מאוחר יותר בתת-התור קרבון פנסילבני וכנראה המשיכו לנוע עד לסוף תור היורה. כמה חוקרים סוברים שתוואי הנוף המכונה כיפת התהפוכה (Upheaval Dome) נוצר מתנועות של שכבות המלח של תצורת פרדוקס, תוך יצירת כיפת מלח, אבל מחקרים מודרניים יותר הראו שהתאוריה שהגורם היה פגיעת מטאוריט היא כנראה נכונה יותר.
ים רדוד וחמים הציף את האזור שוב בסמוך לשלהי קרבון פנסילבני. בים שקעו סלעי אבן גיר, אבן חול ופצלים עשירים במאובנים של תצורת הונאקר טרייל (Honaker Trail Formation) בצבע אפור. לאחר מכן התחילה תקופה של סחיפה, ויצרה הפסקה בתיעוד הגאולוגי הקרויה אי-התאמה. בתחילת הפרם שקעו פצלי הלגאיטו (Halgaito Shale) בים שהלך והתקדם. שפלות חופיות שבו לאזור מאוחר יותר ויצרו את תצורת קניון הפילים (Elephant Canyon Formation).
מניפות סחף גדולות מילאו את האגן בנקודה בה נפגש עם הרי אנקומפגרה תוך יצירת השכבות האדומות של אבן חול ארקוזית העשירות בברזל של תצורת קטלר (Cutler Formation). שרטונות חול ודיונות חול שעל החוף התמזגו עם השכבות האדומות והפכו אחר-כך לתצורה בגוון לבן יוצרת הצוקים של אבן חול סידר מסה (Cedar Mesa Sandstone). אז שקע בוץ מחומצן ויצר את התצורה פצלי סלע אורגן (Organ Rock Shale). דיונות חול חופיות ושרטונות ימיים הפכו שוב לתוואי הנוף הבולט ויצרו את התצורה אבן חול וייט רים (White Rim Sandstone).
אי-התאמה נוספת נוצרה כאשר הים של הפרם נסוג. מישורי הצפה על השפלה הנרחבת כיסו את פני השטח הסחופים ובוץ נבנה במישורי הגאות והשפל, תוך יצירת תצורת מואנקופי. סחיפה יצרה אי-התאמה שלישית. תצורת צ'ינלה שקעה על משטח סחוף זה.
אקלימים ההולכים ונעשים צחיחים שלטו בטריאס. משום כך פלשו לאזור דיונות חול, והחול הפך לתצורת וינגייט (Wingate Sandstone). למשך זמן מה הפכו תנאי האקלים לגשומים יותר, ופלגי מים חתרו ערוצים בדיונות החול, תוך יצירת תצורת קיינטה (Kayenta Formation). תנאים צחיחים שבו לאזור בעוצמה. מדבר גדול התפשט על פני מרבית אמריקה הצפונית והפך אחר-כך לאבן חול נאוואחו. אי-התאמה רביעית נוצרה כתוצאה מתקופה של סחיפה.
התצורה הבאה, תצורת כרמל (Carmel Formation), מסמלת את שובם של מישורי הבוץ ותצורת אבן חול אנטרדה (Entrada Sandstone) שקעה אחריה. תקופה ארוכה של סחיפה הסירה את מרבית השכבות של חבורת סן רפאל (San Rafael Group) באזור יחד עם תצורות כלשהן שייתכן שהושקעו בתור הקרטיקון.
האורוגנזה הלרמידית החלה להרים את הרי הרוקי לפני 70 מיליון שנים, ויחד איתם את אזור קניונלנדס. הסחיפה התגברה, וכאשר קניון הנהר קולורדו הגיע לשכבות המלח של תצורת פרדוקס השכבות מעליהן התפשטו לעבר קניון הנהר, תוך יצירת תוואי נוף כדוגמת "הגראבנים" (The Grabens). כמות משקעים מוגברת במהלך עידני הקרח של הפליסטוקן האיצו את תהליך ההתחתרות לעומק יחד עם סחיפה אחרת. סוגים דומים של סחיפה עדיין מתרחשים, אם כי בקצב איטי יותר.
אקולוגיה

עבור מרבית המבקרים מהווים תוואי הנוף הגאולוגים את האטרקציה העיקרית בפארק, אבל מעבר לצורות הסלע המיוחדות משמר הפארק הלאומי קניונלנדס עושר מגוון של אקולוגיה מדברית הכולל קרום קרקע ביולוגי, שלוליות זמניות בשקעים באבן החול המכונות באנגלית Potholes המשמשות מקור זמני למים ובית גידול לתקופה קצרה לאורגניזמים, ואת בתי הגידול של הנהרות הגדולים וגדות הנהרות.